b'\n_START_ARTICLE_\n25. srpnja u Domovinskom ratu\n_START_PARAGRAPH_\nDomovinski rat po nadnevcima: 25. srpnja u Domovinskom ratu._NEWLINE_1990._NEWLINE_- U Sabor Republike Hrvatske, progla\xc5\xa1enjem amandmana na Ustav, promovirana dr\xc5\xbeavna suverenost Hrvatske, \xc4\x8dime je ona ujedno izgubila socijalisti\xc4\x8dka obilje\xc5\xbeja._NEWLINE_- U uvodnom govoru na zasjedanju Sabora hrvatski predsjednik dr. Franjo Tu\xc4\x91man upozorio da se odr\xc5\xbeava istodobno i srpski sabor u Srbu, a taj sabor nije izazvan nikakvim na\xc5\xa1im postupcima, \xc5\xa1tetnim po srpsko pu\xc4\x8danstvo, nego je insceniran i provodi se po re\xc5\xbeiji._NEWLINE_- Na mitingu u Srbu, tzv. srpskom saboru, odr\xc5\xbeanom paralelno sa zasjedanjem Sabora Republike Hrvatske, donesena tzv. deklaracija o suverenosti i autonomiji srpskog naroda._NEWLINE_- U op\xc4\x87inama Knin, Benkovac i Obrovac dana\xc5\xa1nji dan progla\xc5\xa1en neradnim, tako da su zaposleni umjesto na posao oti\xc5\xa1li na miting u Srb._NEWLINE_1991._NEWLINE__NEWLINE_- JNA artiljerijom napala Policijski centar za obuku u Erdutu pokraj Osijeka. Pri tom ubijeno 9 (devet) hrvatskih policajaca, a ranjeno njih 17 (sedamnaest)._NEWLINE__NEWLINE_- Srpske neregularne jedinice granatama napale Kozibrod i Prekopakru kraj Gline._NEWLINE__NEWLINE_- Hrvatska Vlada osu\xc4\x91uje djela JNA._NEWLINE__NEWLINE_- Europska zajednica pripravna pro\xc5\xa1iriti mandat promatra\xc4\x8dima i na Hrvatsku._NEWLINE__NEWLINE_- Tijekom srpnja, 82 vojnika i oficira dezertirala iz JNA iz kasarni u Vinkovcima._NEWLINE_1992._NEWLINE__NEWLINE_- Srbi s prostora op\xc4\x87ina Prijedor i Sanski Most su oko 17 sati zavr\xc5\xa1ili svoj dvodnevni zlo\xc4\x8dina\xc4\x8dki pir na prostoru hrvatskih sela Bri\xc5\xa1evo, Ralja\xc5\xa1 i Stara Rijeka nedaleko Ljubije, tijekom kojeg su po\xc4\x8dinili nezapam\xc4\x87ena zlo\xc4\x8dina\xc4\x8dka zvijerstva - brutalno su poubijali i izmasakrirali 68 Hrvata, civila - oba spola i svih uzrasta, mje\xc5\xa1tana navedenih sela, a preko 40 Hrvata su uhitili i zato\xc4\x8dili u logore "Krings" i "Betonirka" u Sanskom Mostu te "Keraterm" i "Omarska" u Prijedoru._NEWLINE__NEWLINE_- Naoru\xc5\xbeani bosanski Srbi su poubijali (strijeljali), na lokalitetu zvanom Redak na prostoru rudnika \xc5\xbeeljezne rude Ljubija nedaleko Prijedora u Sjeverozapadnoj Bosni vi\xc5\xa1e od 90 uhi\xc4\x87enih i zavezanih civilnih osoba (tamo\xc5\xa1njih Hrvata i Muslimana)._NEWLINE_- Milorad Pupovac je marioneta Slobodana Milo\xc5\xa1evi\xc4\x87a, izjavio predsjednik Srpske narodne stranke Milan \xc4\x90uki\xc4\x87._NEWLINE__NEWLINE_- Regionalno vije\xc4\x87e HVO srednje Bosne izdalo priop\xc4\x87enje u kojem se prosvjeduje \xc5\xa1to u BiH medijima nema mjesta za HVO kao i informaciju o napadu oru\xc5\xbeanih snaga BiH na postrojbe HVO u Stupu._NEWLINE__NEWLINE_- Od zime bi na podru\xc4\x8dju biv\xc5\xa1e Jugoslavije moglo ove godine umrijeti pola milijuna ljudi, upozorio izaslanik Visokoga komesarijata UN za izbjeglice Jose Maria Mendulice._NEWLINE__NEWLINE_- Na prostoru BiH "jo\xc5\xa1 ne postoje uvjeti za nadzor UN nad te\xc5\xa1kim oru\xc5\xbejem su\xc4\x8deljenih strana", mi\xc5\xa1ljenje je glavnog tajnika UN Boutrosa Ghalija._NEWLINE_1993._NEWLINE__NEWLINE_- Ponovljena op\xc4\x87a opasnost za podru\xc4\x8dje \xc5\xbdupanje i Gunje._NEWLINE__NEWLINE_- Srpske paravojne postrojbe nastavljaju oru\xc5\xbeano izazivati na gospi\xc4\x87kom podru\xc4\x8dju._NEWLINE__NEWLINE_- Frits Kalshoven, predsjednik Komisije za ratne zlo\xc4\x8dine u biv\xc5\xa1oj Jugoslaviji, istaknuo da je svrha istrage Ov\xc4\x8dare dokazati da su u njoj zapravo zavr\xc5\xa1ili oni ljudi koji su nestali iz vukovarske bolnice._NEWLINE__NEWLINE_- Zapovjednik Sto\xc5\xbeera Vrhovne komande Armije BiH Rasim Deli\xc4\x87 naredio svojim borcima da prekinu sva ofenzivna djelovanja a teritoriju Republike BiH 25. srpnja 1993. od 10 sati._NEWLINE_- Pripadnici Armije BiH su u selu Vu\xc4\x8dipolje nedaleko Bugojna ubili 5 tamo\xc5\xa1njih Hrvata._NEWLINE_1994._NEWLINE__NEWLINE_- Nakon turneje po srednjoj Bosni, izvjestitelj za ljudska prava UN Tadeusz Mazowiecki, na konferenciji za novinare u Zagrebu, rekao da su srpske metode proganjanja, maltretiranja i izgona nesrpskog pu\xc4\x8danstva iz Banje Luke postale ne\xc5\xa1to manje brutalne, ali su rezultati jednaki, podaci govore da u tom gradu sada ima samo 10 posto nesrpskog stanovni\xc5\xa1tva._NEWLINE__NEWLINE_- Hrvatska Vlada uputila Vije\xc4\x87u sigurnosti o\xc5\xa1tar prosvjed, nakon \xc5\xa1to je ju\xc4\x8der na \xc5\xa1ire podru\xc4\x8dje Dubrovnika palo nekoliko granata sa srpskih polo\xc5\xbeaja u BiH, kojima je bio cilj uzdrmati turisti\xc4\x8dku sezonu u Hrvatskoj._NEWLINE__NEWLINE_- U Moskvi se sastali diplomati petero\xc4\x8dlane kontaktne skupine za BiH s namjerom da uklone me\xc4\x91usobne razlike u vezi s odgovorom bosanskih Srba na njihov mirovni plan._NEWLINE_1995._NEWLINE__NEWLINE_- Prema priop\xc4\x87enju Glavnog sto\xc5\xbeera HVO-a Biha\xc4\x87, ka\xc5\xbee se da ofenziva zdru\xc5\xbeenog srbo\xc4\x8detni\xc4\x8dkog agresora ne prestaje, punih \xc5\xa1est dana neprijatelj s okupiranih hrvatskih teritorija vr\xc5\xa1i silovite napade na biha\xc4\x87ku regiju, pa branitelji o\xc4\x8dekuju pomo\xc4\x87 Hrvatske vojske._NEWLINE__NEWLINE_- Vojni zapovjednik na okupiranim hrvatskim podru\xc4\x8djima general Milan Mrksi\xc4\x87 poslao pismo zapovjedniku mirovnih snaga UN-a za biv\xc5\xa1u Jugoslaviju Bernardu Janvieru, u kojem ga upozorava da \xc4\x87e u slu\xc4\x8daju hrvatskog napada na "RSK" biti mnogo ljudskih \xc5\xbertava na obje strane._NEWLINE__NEWLINE_- Pomo\xc4\x87nik ameri\xc4\x8dkog dr\xc5\xbeavnog tajnika Richard Holbrooke izjavio kako ne vjeruje da \xc4\x87e bosanski Srbi nastaviti napade na za\xc5\xa1ti\xc4\x87ene zone u BiH, nakon \xc5\xa1to im je me\xc4\x91unarodna zajednica zaprijetila zra\xc4\x8dnim napadima._NEWLINE__NEWLINE_- Glasnogovornik Me\xc4\x91unarodnog suda za ratne zlo\xc4\x8dine na podru\xc4\x8dju biv\xc5\xa1e Jugoslavije Christian Chartier na konferenciji za novinare u Den Haagu objavio da je Sud za ratne zlo\xc4\x8dine optu\xc5\xbeio ukupno 24 politi\xc4\x8dka i vojna vo\xc4\x91e, me\xc4\x91u kojima su Karad\xc5\xbei\xc4\x87, Mladi\xc4\x87 i Marti\xc4\x87._NEWLINE_1996._NEWLINE__NEWLINE_- Crpili\xc5\xa1te nafte u \xc4\x90eletovcima, nakon pet godina, napokon, ponovno pod Ininim nadzorom._NEWLINE__NEWLINE_- Europska unija napustit \xc4\x87e Mostar 4. kolovoza, ako Hrvati na prihvate izborne rezultate. Stari mandat je istekao, a novi pod nazivom "Zajedni\xc4\x8dka akcija" nije po\xc4\x8deo, jer nije ni potpisan._NEWLINE_- U Bugojnu minirana najve\xc4\x87a katoli\xc4\x8dka crkva - Crkva sv. Ante - a od siline eksplozije podrhtavao cijeli grad.'